Diana Ghurtskaia

Diana Ghurtskaia (, , (s. 2. heinäkuuta 1979 AbhasiaDiana Ghurtskaia Eurovision verkkosivuilla) on sokea georgialainen laulaja, joka edusti maataan vuoden 2008 Eurovision laulukilpailussa kappaleellaan "Peace Will Come". 

Ghurtskaia syntyi Abhasiassa vuonna 1979. Abhasian sodan aikana hänen perheensä joutui jättämään kotinsa ja asumaan pakolaisleirillä. Syntymästä saakka sokea Ghurtskaia valmistui Tbilisin sokeiden koulusta vuonna 1995 ja osallistui samana vuonna Yalta-Transit-Moscow-musiikkikilpailuun, jossa hän sai erikoispalkinnon. Hän opiskeli musiikkikoulussa Moskovassa, valmistui vuonna 1999 ja aloitti sen jälkeen soolouransa. Hänen ensimmäinen albuminsa You Are Here ilmestyi seuraavana vuonna. Ghurtskaia on levyttänyt duettoja useiden tunnettujen laulajien, kuten Toto Cutugnon, Ray Charlesin ja Demis Roussoksen kanssa, ja hänelle on myönnetty useita palkintoja Georgiassa, Venäjällä ja Ukrainassa. Hän aloitti opiskelun Venäjän teatteritaiteen akatemiassa vuonna 2003.Eurovision.tv: Diana GhurtskaiaEurovision-Georgia

Ghurtskaia valittiin edustamaan Georgiaa 12 ehdokkaan joukosta Eurovision laulukilpailuun vuonna 2008. Hän voitti maan kansallisen finaalin 39,4 prosentin ääniosuudella kappaleellaan "Peace Will Come".Esctoday.com Georgia: Full national final results Ghurtskaia sijoittui kilpailun toisessa semifinaalissa viidenneksi 107 pisteellä ja finaalissa yhdenneksitoista 83 pisteellä.Eurovision.tv: the scoreboards 

Ghurtskaia on naimisissa moskovalaisen asianajajan Peter Kutšerenkon kanssa ja heillä on vuonna 2007 syntynyt poika.

 Lähteet 

 Aiheesta muualla 
Ghurtskaian kotisivut
Eurovision-Georgia
Diana vädjar om fred – av egen erfarenhet 



Luokka:Georgialaiset laulajat
Luokka:Sokeat henkilöt
Luokka:Vuoden 2008 euroviisuedustajat
Luokka:Georgian euroviisuedustajat
Luokka:Vuonna 1979 syntyneet
Luokka:Elävät henkilöt